འདིར་མི་གླེང་ཐབས་མེད་ཀྱི་དོན་བྱ་ཞིག་ལ་བསམ་ནས་འཕྲིན་ཡིག་ཅིག་གམ།ཡང་ན་བསམ་ཚུལ་ལྷུག་བརྗོད་བྱས་ན།སློབ་གྲྭ་ཁག་གི་བུད་མེད་སློབ་མ་དང་སྤྱི་ཚོགས་སུ་ཞུགས་བཞིན་པའི་བུད་མེད་དར་མ་དག་གིས་བྱ་སྤྱོད་དགའ་ཞིག་ལས།མིག་ཆུ་དབང་མེད་བཞུར་འགྲོ་བ་དང་སེམས་པ་དབང་མེད་སྐྱོ་འགྲོ་བ་ཞིག་རེད།སྤྱིར་ནས་བུད་མེད་ཞིག་ཡིན་ཚེ།བྱིས་པ་སྐྱེ་དགོས་པ་དང་བྱིས་པ་ངལ་དུ་ཆགས་དགོས་པ་ཆོས་ཉིད་དང་།བུད་མེད་ཀྱི་ཐུན་མོང་མ་ཡིན་པའི་གཟི་བརྗིད་དང་ང་རྒྱལ་ཞིག་རེད་འདོད།ཡིན་ཀྱང་ཁོ་ཚོས་རང་ཉིད་ལོ་ཆུང་དུས་ནས་ངལ་ཆགས་པ་ནི།ཕམ་ཁ་དང་ངོ་ཚ་ཞིག་ཏུ་བརྩི་བཞིན་ཡོད།འདི་འདྲའི་སྒེར་གཅོད་ཀྱི་བསམ་བློ་ཁོ་ནའི་དབང་གིས་ངལ་དུ་ཆགས་ཡོད་པའི་བྱིས་པ་ཕངས་མེད་དུ་ཁྲག་ཏུ་བསྒྱུར་བཞིན་ཡོད།ཁྱེད་ཅག་ལ་བོད་པ་དང་བོད་མོ་ཞིག་གི་ངོ་གདོང་ཡོད་པར་བདེན་ན།བྱིས་པ་སྐྱེ་རུ་འཇུག་རོགས།ད་ལྟའི་བོད་མི་རིགས་ཀྱི་མི་གྲངས་ལ་བསམ་ནས་བྱིས་པ་སྐྱེ་རུ་འཇུག་རོགས།སློབ་ར་དང་སྤྱི་ཚོགས་ཀྱི་ཁོར་ཡུག་ནས་ཁྱེད་ཅག་ལ་ངོ་བསོ་མེད་པར་བྱས་ཀྱང་།བོད་མི་རིགས་ཀྱི་མ་འོངས་པ་དང་ད་ལྟའི་མི་རབས་ཀྱིས་ཁྱེད་ཅག་ལ་གུས་འདུད་འབུལ་ཁོ་ཐག་ཡིན།བྱིས་པ་སྐྱེ་རུ་འཆུག་དང་ཆོགརང་གིས་གཉོར་སྐྱོང་བྱེད་མི་ཐུབ་ན་སྐྱོན་མི་འདུགརྨེ་སྤྲུལ་ཚང་གིས་ཀྱང་གཉོར་སྐྱོང་བྱེད་སྲིད་པ་རེད།ཕྲན་ཆུང་ལ་འབྲེལ་དང་ཆོགམུ་ཆུང་རང་སྟེང་ན་ནུས་པ་ཆེན་པོ་མེད་ཀྱང་།བྱིས་པ་དེ་དག་ལ་བདག་པོ་ཞིག་འཚོལ་ཁོ་ཐག་ཡིན།ཁྱེད་ཅག་གིས་ཚེ་སྲོག་ཆུང་ཆུང་དག་མི་རིགས་ལ་སྐྱེས་སུ་འབུལ་ཐུབ་ན།ངེད་ཅག་གིས་ཚེ་སྲོག་ལ་དྲོད་པ་སྦྱིན་ཁོ་ཐག་ཡིན།སྒྲོལ་མ་ཚོ་བྱིས་པ་མ་གསོད།བྱམས་བརྩེ་ཟེར་བ་ཞིག་མེད་ན་ལས་འབྲས་ཟེར་བ་ཞིག་ཀྱང་དགོས་ཚོད་མི་འདུགསྒྲོལ་མ་ལགས།བྱིས་པ་མ་གསོད།